

# JÕELÄHTME VALLAVALITSUS

Päästeamet                                                                                         08.03.2024 nr 6-4/1508

**Liivamäe küla Oru tee 7 maaüksuse ja lähiala detailplaneering**

Informeerime Teid Jõelähtme Vallavalitsuse 08.02.2024 korraldusega nr 127 kehtestatud Liivamäe küla Oru tee 7 maaüksuse ja lähiala detailplaneeringust.

Liivamäe küla Oru tee 7 maaüksuse ja lähiala detailplaneeringu koostamine algatati 25.02.2022 Jõelähtme Vallavalitsuse korraldusega nr 192.

Planeeritav Oru tee 7 maaüksus (katastritunnusega 24504:003:0185) asub Liivamäe küla lõunaosas, juurdepääsuga avalikult kasutatavalt Oru teelt, läbi Augu, Vanasauna tee, Vanasauna tee T1 ja Oru tee 9 maaüksuste. Planeeringualasse on osaliselt haaratud Uuesauna põik tee (katastritunnusega 24501:001:1595), Vanasauna tee T1 maaüksus (katastritunnus 24504:003:0634) ja Oru tee 9 maaüksus (katastritunnusega 24504:003:0601). Planeeritava ala suuruseks kokku määrati ca 2,1 ha.

Planeeritav Oru tee 7 maaüksus jagatakse kokku kaheksaks krundiks: seitsmeks elamumaa krundiks ja üheks transpordimaa krundiks. Oru tee 7 maaüksuse olemasolevate hoonete teenindamiseks on moodustatud krunt suurusega 7160 m2. Uute moodustatavate üksikelamute kruntide suurus on 1500 m2, paariselamul 3000 m2. Üks transpordimaa krunt moodustatakse Oru tee 7 maaüksusest, sinna kavandatava sõidutee ja kergliiklustee rajamise eesmärgil. Oru tee 9 maaüksusest eraldatakse transpordimaa krunt olemasoleva sõidutee teenindamiseks.

Detailplaneering on kehtiva üldplaneeringu kohane.

Antud asukohas pere-, paaris- ja ridaelamute ning neid teenindavate abihoonete planeerimine on kooskõlas nii kehtiva üldplaneeringuga kui ka Jõelähtme valla arenguperspektiividega. Tegemist on elamupiirkonnaga, kus planeeringuga kavandatu sobitub lähialasse ning järgib varem väljakujunenud asustusstruktuuri ja hoonestuslaadi. Planeeringu lahendus ei moonuta väljakujunenud ruumilist keskkonda ning jätkab Liivamäe külale iseloomulikku elukeskkonna kujunemist. Detailplaneeringu realiseerumisega viiakse ellu üldplaneeringu eesmärke ja Jõelähtme vald saab endale juurde elanikke, mis on samuti üks valla arengueesmärkidest.

Korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(allkirjastatud digitaalselt)

Andrus Umboja

vallavanem

Gerli Liivoja 6054879

gerli@joelahtme.ee